**SREDNJA STRUKOVNA ŠKOLA ANTUNA HORVATA**

**ĐAKOVO**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PRAVILNIK**

**O KORIŠTENJU SUSTAVA VIDEO NADZORA**

**Vijenac k. A. Stepinca 11., Đakovo**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ožujak, 2022.**

Na temelju članka 70. stavak 2. Zakona o odgoju i obrazovanju u osnovnoj i srednjoj školi (Narodne novine, br. 87/08., 86/09., 92/10., 105/10. 90/11., 16/12., 86/12., 94/13., 152/14., 07/17., 68/18., 98/19. i 65/20.), a u svezi s člankom 17. stavak 3., 4., 5. i 6. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (Narodne novine, broj: 132/13.), na temelju Zakona o provedbi Opće uredbe o zaštiti osobnih podataka (Narodne novine, broj: 42/18.), članka 43. Zakona o zaštiti na radu (Narodne novine, br. [71/14.,](http://www.zakon.hr/cms.htm?id=1097) [118/14.,](http://www.zakon.hr/cms.htm?id=1098) [154/14. ,](http://www.zakon.hr/cms.htm?id=1695) [94/18.,](https://www.zakon.hr/cms.htm?id=34275) [96/18.)](https://www.zakon.hr/cms.htm?id=35097) i članka 57. Statuta Srednje strukovne škole Antuna Horvata, Đakovo, Školski odbor Škole, nakon prethodnog savjetovanja sa sindikalnim povjerenikom, na 12. sjednici održanoj dana 9. ožujka 2022., donosi

**PRAVILNIK**

**O KORIŠTENJU SUSTAVA VIDEO NADZORA**

1. **OPĆE ODREDBE**

Članak 1.

1. Ovim Pravilnikom o korištenju sustava videonadzora (dalje u tekstu: Pravilnik) u Srednjoj strukovnoj školi Antuna Horvata, Đakovo (dalje u tekstu: Škola) definira se svrha i opseg podataka koji se prikupljaju, način i vrijeme čuvanja, te uporaba snimljenih podataka, zaštita prava učenika i ostalih korisnika usluga Škole, zaposlenika i svih drugih osoba koje borave u Školi.
2. Ovaj Pravilnik primjenjuje se na odgovarajući način sukladno zakonskim i podzakonskim

aktima kojima se uređuje i regulira zaštita osobnih podataka i provedba sustava tehničke zaštite.

1. Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

1. **SVRHA VIDEONADZORA**

Članak 2.

1. Sustav video nadzora koristi se zbog zaštite sigurnosti učenika, zaposlenika, posjetitelja/stranaka i imovine Škole, a posebno radi zaštite one imovine za koju je zakonom određeno da se trajno čuva, te imovine koja služi za pohranjivanje i obradu podataka.
2. Sustav video nadzora, uz navedeno u stavku 1. ovoga članka, koristi se i za sprečavanje protupravnih radnji usmjerenih prema školskoj imovini (zaštita od krađe, oštećenja, uništenja i sl.)
3. Snimke koje su snimljene sustavom video nadzora mogu se isključivo koristiti u svrhe navedene u stavku 1. i 2. ovoga članka.
4. **OPSEG, NAČIN I VRIJEME ČUVANJA PODATAKA**

Članak 3.

1. Sustav video nadzora snima prostor Škole od 0-24 sata, sve dane u tjednu.
2. Sustav video nadzora snima prostor koji se nalazi neposredno oko Škole, školsko dvorište i sportske terene, sva ulazna i izlazna vrata Škole, hodnike i stubište u zgradi Škole.
3. Sustavom videonadzora nisu obuhvaćene radne prostorije i učionice, prostorije za odmor, osobnu higijenu i presvlačenje.
4. Pravo pristupa osobnim podacima prikupljenim putem video nadzora ima ravnatelj Škole odnosno osobe koje za to ovlasti ravnatelj.
5. Osobe iz Stavka 4. ovoga članka koje imaju pravo pristupa video snimkama daju izjavu o povjerljivosti u kojoj se obvezuju da če sve osobne podatke koje saznaju iz video snimki čuvati kao poslovnu tajnu, kako za vrijeme radnog odnosa u Školi, tako I nakon prestanka radnog odnosa.
6. Pristup podacima odnosno uvid u sadržaj nastao korištenjem video nadzora moguć je preko monitora koji se nalazi u uredu pedagoga odnosno voditelja smjene.
7. Presnimavanje i pohrana sadržaja nastalog korištenjem sustava video nadzora na druge medije kao i daljnje korištenje istog dopušteni su isključivo u slučajevima određenim zakonom.
8. Pristup podacima iz stavka 3. ovoga članka imaju nadležna tijela u okviru obavljanja poslova iz svojeg zakonom utvrđenog djelokruga.

Članak 4.

1. Snimke dobivene putem video nadzora mogu se čuvati najviše šest (6) mjeseci, a nakon

proteka tog vremena podaci se brišu ili uništavaju na odgovarajući način, osim ako je drugim zakonom propisan duži rok čuvanja ili ako su dokaz u sudskom, upravnom ili drugom istovrijednom postupku.

1. U slučajevima počinjenja kaznenog djela, oštećenja ili uništavanja imovine i sl., prikupljeni podaci o takvom događaju mogu se sačuvati kao dokazni materijal te na pisani zahtjev ustupiti pravosudnim i policijskim tijelima.
2. **ZAŠTITA PRAVA UČENIKA, RADNIKA I SVIH DRUGIH OSOBA KOJE BORAVE U ŠKOLI**

Članak 5.

1. Ravnatelj Škole dužan je osigurati da se na vidnom mjestu pri ulasku u prostor i u unutrašnjosti prostorija, istakne obavijest da se objekt nadzire sustavom video nadzora.
2. Ravnatelj, kao ni bilo koja druga osoba, ne smije koristiti podatke o osobama prikupljene

sustavom video nadzora izvan njihove zakonske namjene.

1. **ZAVRŠNE ODREDBE**

Članak 6.

Ovaj Pravilnik stupa na snagu osmi dan od dana objave na oglasnoj ploči Škole.

Pravilnik je objavljen na oglasnoj ploči dana ­9.ožujka.2022., a stupio je na snagu dana 17.ožujka 2022. godine.

PREDSJEDNIK ŠKOLSKOG ODBORA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Katica Doko, prof.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mirko Ćurić, prof.

KLASA:011-02/22-01/1

URBROJ:2121-28-01-22-1

Đakovo, 9.ožujka 2022.